CELEX: 62008FN0028
Language: el
Date: 2008-02-28 00:00:00
Title: Υπόθεση F-28/08: Προσφυγή-αγωγή της 28ης Φεβρουαρίου 2008 — Michel Pouzol κατά Ευρωπαϊκού Ελεγκτικού Συνεδρίου

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/35
            
         Προσφυγή-αγωγή της 28ης Φεβρουαρίου 2008 — Michel Pouzol κατά Ευρωπαϊκού Ελεγκτικού Συνεδρίου
   (Υπόθεση F-28/08)
   (2008/C 116/68)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Michel Pouzol (Combaillaux, Γαλλία) (Εκπρόσωποι: D. Grisay, I. Andoulsi, D. Piccininno, avocats)
   
      Καθού-εναγόμενο: Ευρωπαϊκό Ελεγκτικό Συνέδριο
   Αντικείμενο και περιγραφή της διαφοράς
   Αφενός, ακύρωση της απόφασης του Ελεγκτικού Συνεδρίου, της 29ης Νοεμβρίου 2007, και των προτάσεων που έγιναν στον προσφεύγοντα-ενάγοντα στις 10 Μαΐου 2007 περί μεταφοράς των συνταξιοδοτικών δικαιωμάτων που απέκτησε στη Γαλλία και, κατά συνέπεια, αναγνώριση στον προσφεύγοντα-ενάγοντα επί πλέον συντάξιμου χρόνου, 6 ετών, 10 μηνών και 1 ημέρας, ήτοι συνολικού συντάξιμου χρόνου 10 ετών, 3 μηνών και 24 ημερών προς κανονισμό συμπληρωματικής σύνταξης. Αφετέρου, επιδίκαση αποζημίωσης και χρηματικής ικανοποίησης σε βάρος του καθού-εναγομένου για την οικονομική και ηθική βλάβη του προσφεύγοντος-ενάγοντος.
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την απόφαση του Ελεγκτικού Συνεδρίου, της 29ης Νοεμβρίου 2007, και τις προτάσεις που έγιναν στον προσφεύγοντα-ενάγοντα στις 10 Μαΐου 2007·
            
         
               —
            
            
               Nα αναγνωρίσει στον προσφεύγοντα-ενάγοντα επί πλέον συντάξιμο χρόνο 6 ετών, 10 μηνών και 1 ημέρας, ήτοι συνολικό συντάξιμο χρόνο 10 ετών, 3 μηνών και 24 ημερών·
            
         
               —
            
            
               Να υποχρεώσει το Ελεγκτικό Συνέδριο να κανονίσει βάσει του εν λόγω συντάξιμου χρόνου συμπληρωματική σύνταξη υπέρ του προσφεύγοντος-ενάγοντος 1 232,32 ευρώ μηνιαίως·
            
         
               —
            
            
               Να υποχρεώσει το Ελεγκτικό Συνέδριο να αποκαταστήσει την οικονομική βλάβη του προσφεύγοντος-ενάγοντος, η οποία υπολογίζεται ότι την ημέρα της κατάθεσης της υπό κρίση προσφυγής-αγωγής ανέρχεται στο ποσόν των 1 232,32 ευρώ (ήτοι διαφυγόν κέρδος για τον προσφεύγοντα-ενάγοντα 1 232,32 ευρώ μηνιαίως, από τη συνταξιοδότησή του, την 1η Ιανουαρίου 2006, έως την 1η Μαρτίου 2008)·
            
         
               —
            
            
               Να υποχρεώσει το Ελεγκτικό Συνέδριο να ικανοποιήσει την ηθική βλάβη του προσφεύγοντος-ενάγοντος επί 14 και πλέον έτη, το δε ποσόν της αποζημίωσης να καθοριστεί μεταγενέστερα με φιλικό διακανονισμό μεταξύ των διαδίκων·
            
         
               —
            
            
               Να καταδικάσει το Ευρωπαϊκό Ελεγκτικό Συνέδριο στα δικαστικά έξοδα.